《春游》
宋代·董嗣杲

江城趁春游，爱寻郭外圃。
烟花羃酒帘，风声飏商鼓。
午风荡江面，兵船问沙浦。
浦断官柳阴，絮雪待晴吐。
野花媚游眼，红白开晴雨。
谁怜荡子身，年馀滞江浒。
徒羡庐山高，万峰青可数。
朝晚挹烟霏，释尽客怀苦。
兹辰快移步，突觉沈疴愈。
树头叫归禽，流年如箭羽。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。